દૂધ લઈ બા પાછી આવી ગઈ. ગેસ પર ઉકળવા મૂકી દીધું. કાજલ પણ ઉકળતી હતી. બરાબરની ધૂંધવાયેલી ! ગઈકાલે સાંજે ઘરે આવી. ઑફિસકામથી થાકેલી હતી. ગરમ ગરમ સ્ટ્રૉંગ કૉફી પીવાની ઈચ્છા હતી, હંમેશા તો પોતે આવે ત્યારે બા-ભાભી આવકારવા બારણે ઊભાં જ હોય? આજે તો દીવાનખાનામાં આવવા છતાંય કોઈ ફરક્યું નહીં ! નજર ફેરવી, કાન પણ સતર્ક થયા, બા-ભાભી બંને નાનીની આગતા-સ્વાગતામાં રોકાયેલાં ! સહેજ ગુસ્સો ચડ્યો ને બૂમ પાડાઈ ગઈ ‘ભાભી !… ઓ ભાભી !’